Nyeste Skilderie af Kiøbenhavn, 1825-05-28
Administrationen for Assurancecompagniet paa Varer og Effecter havde været saa velvillig at laane dertil sammes 2 Værelser. Festen var Hr. Schubothe ganske uvitterlig, indtil han der blev indført. Udi det første Værelse blev han modtaget af samtlige Bodleiere, og lykønsket. Derefter blev aabnet Døren til det næste Værelse, hvor Hines Koner og Familie vare komne for at hilse paa ham. J dette Værelse var anbragt, ligge for Indgangen, Portraiterne af de afdøde Bodleiere paa Børsen, saavel Boghandlere, som Kræmmere og Glashandlere, saa mange som vare at erholde, og ligeledes afdøde Agent Gyldendahls Portrait. Ved at indtræde i Værelset, saae Man Taarer i Oldingens Øie. Over Bordet, som var serveret med koldt Kjøkken og Punsch, talede et af Medlemmerne nogle hjertelige Ord til Schubothe. Derefter blev foruden flere Sange afsjunget en skjøn Sang af Hr. Lieutenant Garbrecht, og Skaaler tømte for Børsen og dens Stifter Christian den Fjerde, for Landsfaderen, Handelen, Søefarten &c. Punschen blev frembaaren i en stor chinesisk Bolle, hvorpaa Børsbygningen var tegnet. Glæde, Moerskab og Orden herskede under hele Festen. - Denne Fest, hvorom Dagen har givet nærmere Underretning, anføres i Hr. Hempels Avis med følgende Tillæg: For Udgiveren slutter denne Anmeldelse, hvori han selv tager saa meget varmere Andeel, som han, ved nogle og 30 Aars mangehaande Forbindelser med Manden, i ham stedse fandt den Ædling, hvis Virksomhed, sjeldne bramfrie Retskaffenhed og uegennyttige Velvillie giver ham en velfortjent Plads blandt giæve Danneborgere, og hvis usvigelige Venskab Udgiveren regner for et af sit Livs kjereste Goder, føler han ogsaa Trang til at ønske Oldingen en glæderig Livs Aften, og er overbevist, at Mange med ham istemme følgende Strofe af Hr. Garbrechts ovenmeldte skiønne Digt: O. Held den Mand, der blid og glad J Stilhed Landet nytter, Og mellem Egens grønne Blad, Smukt Flidens Roser knytter! Han skaber Glæde trindt paa Jord, Han er en kraftig Eeg i Nord, En saadan Mand bør kaldes stor, Som Fredens stille Borger! J Aarhuus Avis No. 71 læses følgende Bekjendtgjørelse: "Jeg vil ikke undlade at underrette Byens Jndvaanere om, at man af Ondskab i sidstafvigte Nat har brækket flere i Grøde staaende Træer i Alleen bag Byen. Jeg er overbeviist om den almene Glæde, hvormed disse Anlæg betragtes, og gjør derfor sikker Regning paa, at enhver retsindig Jndvaaner vil gjøre alt, for om mueligen at opdage Gierningsmanden, samt at man vil anmelde mig enhver, endog den ubetydeligste Formodning, der erholdes. J det jeg herved opfordrer hertil, lover jeg tillige at Anmelderens Navn skal vorde fortiet, og at han, saafremt Gierningsmanden derved opdages, skal paa Forlangende erholde en Douceur af 15 Rbd. Sølv. - Aarhuus Politikammer, den 24de Mai 1825. - Fleischer. Mærkeligt nok at samme Nat mellem d. 23 og 24 har i Odense adskillige ondskabsfulde Personer deels omhugget, deels beskadiget de uden for Stadens Nørreport langs med den forhøiede Spadseregang plantede unge Træer. Da det er Magistraten særdeles magtpaaliggende at faae Gierningsmændene opdagede, saa udlover den en Belønning af 25 Rbdlr. rede Sølv til Den eller Dem, som saaledes kan paavise En eller flere af disse, at vedkommende Politie Øvrighed kan forsikkre sig deres Person og drage dem til vedbørlig Ansvar efter Anordningerne.